Author: Katarína Čamborová
Company: Min. školstva

Uznesenie vlády SR č. 625/2008 
K č.: 2013-4556/22229:2-063

Správa zo zahraničnej pracovnej cesty

1.	Účastníci ZPC:
Titul, meno a priezvisko: | JUDr. Dagmar Hupková
Pracovisko: | MŠVVaŠ SR, Stromová 1, 813 30 Bratislava
Pracovné zaradenie: | riaditeľka odboru vládnych štipendií, akademických mobilít a krajanov
Ovládanie jazykov: | anglický jazyk, nemecký jazyk, ruský jazyk
Ďalší účastníci: |
Titul, meno a priezvisko: | Ing. Katarína Čamborová
Pracovisko: | MŠVVaŠ SR, Stromová 1, 813 30 Bratislava
Pracovné zaradenie: | hlavný radca odboru vládnych štipendií, akademických mobilít a krajanov
Ovládanie jazykov: | maďarský jazyk, nemecký jazyk, ruský jazyk
Titul, meno a priezvisko: | Igor Múčka
Pracovisko: | Oddelenie prevádzky a údržby MŠVVaŠ SR, Stromová 1, 813 30 Bratislava
Pracovné zaradenie: | vodič AUS
Ovládanie jazykov: | /
Titul, meno a priezvisko: | PhDr. Vladimír Burčík
Pracovisko: | Filozofická fakulta; Katedra psychológie UK v Bratislave/MŠVVaŠ SR, Stromová 1, 813 30 Bratislava
Pracovné zaradenie: | lektor seminára
Ovládanie jazykov: | anglický jazyk
2.	Zahraničná pracovná cesta:
Štát: | Poľsko
Mesto: | Krakov
Vykonaná v dňoch: | 4. 04. – 6. 04. 2013
Prijímajúca organizácia: | Spolok Slovákov v Poľsku; Ul. sv. Filipa 7; 31-150 Krakov

Účel cesty:

Rokovanie s vedením Spolku Slovákov v Poľsku;
organizačné a lektorské zabezpečenia plánovaného semináru Práca s elektronickými médiami a ich uplatňovanie v rámci vzdelávacích programov na podporu vyučovania slovenského jazyka v zahraničí financovaných MŠVVaŠ SR

Spôsob financovania: | plánovaná pracovná cesta/pol. 3 plánu ZPC apríl 2013, schválená na 6.PVM 25.03.2013; realizovaná na náklady MŠVVaŠ SR
3.	Rámcový program pobytu: je v prílohe
4.	Stručný priebeh rokovaní
V dňoch 4. - 6. apríla 2013 sa v priestoroch Spolku Slovákov v Poľsku uskutočnil vzdelávací seminár pre učiteľov slovenského jazyka, ktorý bol schválený ako súčasť oficiálnej ponuky vzdelávacích aktivít Sekcie medzinárodnej spolupráce, európskych záležitostí a celoživotného vzdelávania Ministerstva školstva, vedy, výskumu a športu SR. Podujatie sa konalo v spolupráci s Generálnym konzulátom SR v Krakove a Spolkom Slovákov v Poľsku a bolo určené pre učiteľov pôsobiacich na školách s vyučovaním slovenského jazyka v Poľsku a na Ukrajine.

Seminár prebiehal za účasti 17 aktívnych pedagógov z Poľska a Ukrajiny a pracovníkov redakcie časopisu Život v dvoch paralelných pracovných skupinách. Jednu z nich, zameranú na rozvíjanie jazykových zručností v didaktickej praxi ZaSŠ, viedla Mgr. Adela Gabríková zo Studia Academica Slovaca – centra pre slovenčinu ako cudzí jazyk FF UK v Bratislave. Účastníci dostali nové vydania knižných publikácií z rady jazykových učebníc Krížom-krážom, ako aj metodické materiály pre pedagógov na rozšírenie školských knižníc.
Druhá skupina sa pod vedením PhDr. Vladimíra Burčíka, PhD. z Katedry psychológie FF UK v Bratislave venovala práci s elektronickými médiami a ich uplatňovaniu v rámci vzdelávacích programov na podporu vyučovania slovenského jazyka v zahraničí. Okrem možností priamej individuálnej práce žiakov a pedagógov s jednotlivými programami boli predstavené aj pripravované portály pre komunikáciu a aktívnu spoluprácu pedagógov, vzájomnú výmenu skúseností a pracovných materiálov. Cieľom podujatia bolo informovať o nových možnostiach prístupu k učebným textom, ako aj vzájomnej možnosti informovať sa o realizovaných podujatiach prebiehajúcich v jednotlivých regiónoch.
RO VŠAMK, pani Dagmar Hupková spolu s Katarínou Čamborovou prerokovali v priebehu seminára s predstaviteľmi Spolku Slovákov v Poľsku, ako aj zástupcami jednotlivých škôl, ďalšie formy spolupráce na podporu a zachovanie slovenského školstva v zastúpených oblastiach Poľska a Ukrajiny. V záujme zlepšenia postavenia slovenskej komunity a podpory škôl na Spiši, ako aj v záujme sprístupnenia knižničného fondu väčšiemu počtu pedagógov, bude v budúcnosti potrebné v spolupráci s vedením Spolku Slovákov v Poľsku zriadiť pracovisko metodického a vzdelávacieho centra pre učiteľov slovenského jazyka a všeobecnovzdelávacích predmetov na slovenských školách v zahraničí. Pôsobenie centra v priestoroch patriacich spolku v Novej Bialej by znamenalo výraznú pomoc pre okolité školy, ktorých technické vybavenie zaostáva za očakávanou úrovňou, ktorá by umožňovala dostupnosť elektronických vzdelávacích materiálov, a to ako pre žiaka, tak aj pre pedagógov. Vzdelávacie centrum slúžiace celej spádovej oblasti zabezpečí najefektívnejšie využitie vynaložených prostriedkov, bude dostupné pre žiakov a pedagógov a súčasne umožní aktívnu spoluprácu slovenských metodikov s pedagógmi viacerých škôl spádovej oblasti, nakoľko na školách nie je prítomný žiadny učiteľ vysielaný MŠVVaŠ SR. Týmto spôsobom budú vytvorené podmienky na užšiu spoluprácu aj s jestvujúcim lektorátom slovenského jazyka na Jagelovskej univerzite v Krakove.

Z rokovania vyplynuli nasledovné závery:
o	účastníci seminára vyslovili požiadavku na zabezpečenie školenia pre pedagógov prvého stupňa ZŠ a materských škôl v jesennom termíne, konkrétne 26. – 28. 09. 2013 v priestoroch školy v Novej Bialej. Témy prednášok upresnia predstavitelia Spolku Slovákov v Poľsku do konca mája 2013 (pp. L. Molitoris a M. Smondek).
o	v záujme dlhodobej podpory a zachovania vyučovania slovenského jazyka pre tu žijúcu komunitu Slovákov, ako aj metodickú a materiálno-technickú podporu aktívnych pedagógov pôsobiacich na ZaSŠ v Poľsku s vyučovaním slovenského jazyka, bude v spolupráci so Spolkom Slovákov v Poľsku podporené dovybavenie vzdelávacieho centra v Novej Bialej multimediálnym zariadením na zabezpečenie dostupnosti vzdelávacích materiálov v elektronickej podobe.

RO VŠAMK, pani Dagmar Hupková ocenila aktivity spolku, ktoré sú venované deťom a žiakom počas celého roku a odovzdala v mene SMSEZ MŠVVaŠ SR ocenenia pre víťazov jednotlivých súťaží.
Zvláštnu pozornosť venovala účastníkom z Ukrajiny. Ich prítomnosť ocenili aj predstavitelia hostiteľskej organizácie, ktorí využili ich prítomnosť na prezentáciu svojej spolkovej činnosti. 
Účasť ukrajinských pedagógov bola zo strany SMSEZ MŠVVaŠ SR podporená aj príspevkom na dopravu. Vlastný mikrobus členov ukrajinskej skupiny umožnil aj dopravu metodického materiálu a učebných pomôcok pre Slovenskú školu v Užhorode, kde prebieha bilingválne vzdelávanie s podporou vyslaných učiteľov MŠVVaŠ SR na Ukrajine.

V závere seminára účastníci kladne hodnotili nielen bohatý obsah jednotlivých pracovných skupín, ale aj možnosť spoločného stretnutia, ktoré všetkým zúčastneným prinieslo nové prístupy k riešeniu problémov spojených so zachovaním svojbytnej kultúry a slovenského jazyka. Vzájomný dialóg otvoril nové okruhy otázok, na ktoré je v súčasnosti potrebné hľadať odpovede. Najdôležitejšou oblasťou aj v dnešnej dobe zostáva zachovanie vzdelávania v materinskom jazyku. 
5.	Odporúčané závery:
A.)	Podporiť zriadenie Metodického a vzdelávacieho centra pre učiteľov slovenského jazyka a všeobecnovzdelávacích predmetov na slovenských školách v zahraničí v spolupráci so spolkom Slovákov v Poľsku v Novej Bialej. 
T: do  31.08. 2014	Z:	SMSEZ MŠVVaŠ SR v spolupráci s SSP v Krakove
B.)	Materiálne a technicky zabezpečiť činnosť Metodického a vzdelávacieho centra pre učiteľov slovenského jazyka a všeobecnovzdelávacích predmetov na slovenských školách v zahraničí 
T: do  30.11. 2014	Z: 	SMSEZ MŠVVaŠ SR v spolupráci s SSP v Krakove
C.)	Zabezpečiť v spolupráci so Spolkom Slovákov v Poľsku seminár pre pedagógov pôsobiacich na prvom stupni ZŠ v Poľsku s vyučovaním Sj. 
T: do  30.09. 2013	Z: SMSEZ MŠVVaŠ SR
	
6.	Prinesená dokumentácia
Z rokovaní boli prinesené nasledovné publikácie a materiály:
-	Ročenka detskej výtvarnej súťaže Spolku Slovákov v Poľsku; Krakov 2013 ISBN 978-83-7490-579-4
-	Spolok Slovákov v Poľsku; Krajanský spevník; Krakov 2007 ISBN 978-83-7490-089-8
-	„Franciszek Kolkowicz, Moje PEJZAŽE Moje KRAJINKY“; Krakov 2004           ISBN 83-89186-97-7
-	Pavel Čáni, Malarstwo i grafika – Maliarstvo a grafika; Krakov 2012                          ISBN 978-83-7490-555-8
-	tri čísla kultúrno-spoločenského časopisu ŽIVOT z roku 2013

7.	Osobitne vyhodnotený očakávaný prínos ZPC
Prednášky a pripravené materiály mali za cieľ prostredníctvom elektronických médií sprístupniť pedagógom vyučujúcim SJ na krajanských školách v Poľsku a na Ukrajine metodické materiály a vzdelávacie programy na podporu vyučovania SJ dištančnou formou, ale aj predstaviť aktuálne metodické prístupy pre prezenčnú formu vzdelávania v SJ.
Pracovné rokovania prispeli k hľadaniu možností podpory menšinového vzdelávania v Poľsku, materiálneho a technického vybavenia, ako aj podpory odborného rastu pedagógov pôsobiacich na slovenských školách v zahraničí. 

8.	Spôsob zverejnenie výsledkov ZPC, prenos získaných informácií
Zo strany organizátorov a účastníkov stretnutia boli informácie o podujatí poskytnuté miestnym a regionálnym médiám. 
Súhlasím so zverejnením textu správy na internetovej stránke MŠVVaŠ SR www.minedu.sk 

Správu vypracovali:  Katarína Čamborová; 17.05.2013
Správu schválili:       

	Dagmar Hupková, riaditeľka OVŠAMK

	Vladimír Belovič, generálny riaditeľ SMSEZ

	Dušan Čaplovič, minister školstva, vedy výskumu a športu SR

Rozdeľovník: –    	účastníci ZPC, 
–	A/A pre Oddelenie služieb medzinárodnej spolupráce MŠVVaŠ SR

Prílohy:	rámcový program ZPC
	kópia prezenčnej listiny účastníkov seminára 
	kópie zoznamov odovzdanej detskej literatúry pre 4. ZŠ Užhorod
	kópie osvedčení pre účastníkov o absolvovaní seminára